stanford-oval/wikipedia huggingface dataset:
แบดไอเดียไรต์?

"แบดไอเดียไรต์?" (อังกฤษ: Bad Idea Right?; มักใช้ตัวอักษรพิมพ์เล็กทั้งหมด) เป็นเพลงของนักร้องนักแต่งเพลงชาวอเมริกัน โอลิเวีย โรดริโก จากสตูดิโออัลบั้มชุดที่สองของเธอ Guts (2023) วางจำหน่ายโดย เกฟเฟนเรเคิดส์ เป็นซิงเกิลที่สองจากอัลบั้ม Guts เมื่อวันที่ 11 สิงหาคม พ.ศ. 2566 โรดริโก ได้ร่วมเขียนเพลงร่วมกับโปรดิวเซอร์ แดน นิโกร มิวสิกวิดีโอประกอบที่กำกับโดย เพตรา คอลลินส์ ก็เผยแพร่เมื่อวันที่ 11 สิงหาคมเช่นกัน
สำหรับในเชิงพาณิชย์ "Bad Idea Right?" ขึ้นถึง 10 อันดับแรกในออสเตรเลีย แคนาดา ไอร์แลนด์ นิวซีแลนด์ สหราชอาณาจักร และสหรัฐอเมริกาตามลำดับ
ชาร์ต

| ชาร์ต (2023) | อันดับต่างๆ |
| --- | --- |
Australia (ARIA): 3
ออสเตรีย (Ö3 ออสเตรีย ท็อป 40): 35
Canada (Canadian Hot 100): 9
Canada CHR/Top 40 (Billboard): 14
Canada Hot AC (Billboard): 25
Canada Rock (Billboard): 45
Czech Republic (Singles Digitál Top 100): 35
France (SNEP): 122
Germany (Official German Charts): 64
Global 200 (Billboard): 5
Greece International (IFPI): 14
Iceland (Plötutíðindi): 32
Ireland (IRMA): 4
Japan Hot Overseas (Billboard Japan): 6
Latvia (EHR): 14
Lithuania (AGATA): 40
Netherlands (Single Top 100): 29
Netherlands (Tipparade): 10
New Zealand (Recorded Music NZ): 4
Nigeria (TurnTable Top 100): 61
Norway (VG-lista): 27
Panama (Monitor Latino): 17
Panama (PRODUCE): 23
Poland (Polish Streaming Top 100): 67
Portugal (AFP): 19
Singapore (RIAS): 11
Slovakia (Singles Digitál Top 100): 43
South Korea BGM (Circle): 130
South Korea Download (Circle): 199
Spain (PROMUSICAE): 73
Sweden (Sverigetopplistan): 57
Switzerland (Schweizer Hitparade): 58
UK Singles (OCC): 3
US Billboard Hot 100: 7
US Adult Contemporary (Billboard): 26
US Adult Top 40 (Billboard): 15
US Dance/Mix Show Airplay (Billboard): 35
US Hot Rock & Alternative Songs (Billboard): 1
US Mainstream Top 40 (Billboard): 11
Venezuela (Record Report): 43
Vietnam (Vietnam Hot 100): 97
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000‡ |
| Canada (Music Canada) | Gold | 40,000‡ |
| Portugal (AFP) | Gold | 5,000‡ |
| United Kingdom (BPI) | Gold | 400,000‡ |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการเปิดตัว

| ภูมิภาค | วันที่ | รูปแบบ | ค่ายเพลง | อ้างอิง |
| --- | --- | --- | --- | --- |
| Various | August 11, 2023 | Digital download streaming | Geffen |  |
| United States | August 15, 2023 | Contemporary hit radio | Geffen |  |
| United States | December 18, 2023 | 7-inch | Geffen |  |
| Japan | December 22, 2023 | 7-inch | Interscope Universal Japan |  |
| Germany | December 22, 2023 | 7-inch | Universal Germany |  |
| United Kingdom | December 22, 2023 | 7-inch | Polydor |  |
ดูสิ่งนี้ด้วย

รายชื่อซิงเกิลติดอันดับท็อป 100 ของ Billboard ในปี 2023
รายชื่อซิงเกิลสิบอันดับแรกของสหราชอาณาจักรในปี 2023
รายชื่อซิงเกิล 10 อันดับแรกในปี 2023 ในออสเตรเลีย
แหล่งข้อมูลอื่น

"Bad Idea Right?" ที่ยูทูบ
อุทกภัยในประเทศสเปน พ.ศ. 2567

| --- | --- |
ผลจากอุทกภัยที่เมืองเซดาบี แคว้นบาเลนเซีย โครงสร้างไม้หลายแห่งถูกทำลาย ต้นไม้จำนวนมากหักโค่น และพื้นที่ส่วนมากถูกปกคลุมด้วยโคลน
วันที่: 29 ตุลาคม – 8 พฤศจิกายน 2567
ที่ตั้ง: สเปน (โดยเฉพาะแคว้นบาเลนเซีย แคว้นกัสติยา-ลามันชา และแคว้นอันดาลูซิอา)
สาเหตุ: หยดเย็น
เสียชีวิต: 223 คน
เมื่อวันที่ 29 ตุลาคม พ.ศ. 2567 ปรากฏการณ์ "หยดเย็น" หรือหย่อมความกดอากาศต่ำที่ถูกตัดขาดในระดับสูงส่งผลให้เกิดฝนตกหนักในหลายพื้นที่ในแคว้นบาเลนเซีย แคว้นกัสติยา-ลามันชา และแคว้นอันดาลูซิอา ทางภาคตะวันออกเฉียงใต้ของประเทศสเปน โดยมีปริมาณหยาดน้ำฟ้าสูงกว่าปริมาณเฉลี่ยตลอดทั้งปี อุทกภัยฉับพลันจากปรากฏการณ์นี้ทำให้มีผู้เสียชีวิตอย่างน้อย 223 คน สูญหาย 93 คน และสร้างความเสียหายต่อทรัพย์สินอย่างมหาศาล นับเป็นภัยธรรมชาติที่ร้ายแรงที่สุดครั้งหนึ่งในประวัติศาสตร์สเปน
แม้ว่าภูมิภาคดังกล่าวเคยเผชิญเหตุการณ์ฝนตกหนักในลักษณะคล้ายกันมาก่อน แต่เป็นไปได้ว่าอุทกภัยครั้งนี้รุนแรงขึ้นกว่าเดิมเนื่องจากการเปลี่ยนแปลงสภาพภูมิอากาศ และการรับมือกับภัยพิบัติอย่างไม่มีประสิทธิภาพของรัฐบาลท้องถิ่นยิ่งทำให้ความสูญเสียต่อชีวิตและทรัพย์สินเพิ่มมากขึ้น หลังจากเกิดอุทกภัย ทั้งอาสาสมัครและองค์การไม่แสวงผลกำไรต่าง ๆ ได้เป็นหัวเรือใหญ่ในการเข้าช่วยเหลือ ทำความสะอาด และฟื้นฟูพื้นที่ที่ได้รับผลกระทบ
ภูมิหลัง

ภาพถ่ายดาวเทียมแสดงให้เห็นหยดเย็นเหนือแคว้นบาเลนเซียในเวลา 06:30 น. (บน) และ 17:30 น. (ล่าง) ของวันที่ 29 ตุลาคม
มีรายงานอุทกภัยร้ายแรงในเมืองบาเลนเซียมาอย่างยาวนานตั้งแต่คริสต์ศตวรรษที่ 14 จนถึงยุคปัจจุบัน โดยเฉพาะอย่างยิ่งเหตุอุทกภัยเมื่อ พ.ศ. 2500 ซึ่งเกิดจากปรากฏการณ์หยดเย็นที่ดำเนินต่อเนื่องเป็นเวลา 3 วันได้ทำให้น้ำในแม่น้ำตูเรียล้นตลิ่งอย่างหนัก "หยดเย็น" ที่เกิดขึ้นในสเปนและฝรั่งเศสนั้นหมายถึงภาวะฝนตกหนักในฤดูใบไม้ร่วง
อุทกภัยครั้งนั้นส่งผลให้มีผู้เสียชีวิตอย่างน้อย 81 คน ทำให้รัฐบาลของฟรันซิสโก ฟรังโก วางแผนเปลี่ยนเส้นทางแม่น้ำตูเรียให้ไหลไปทางทิศใต้ของเมืองบาเลนเซีย ห่างจากเส้นทางแม่น้ำเดิม 3 กิโลเมตร ต่อมาในเดือนกันยายน พ.ศ. 2562 เกิดอุทกภัยที่คร่าชีวิตผู้คนไป 6 คนในเทศมณฑลเบกาบาฆาเดลเซกูรา ฝ่ายบริหารแคว้นบาเลนเซียของชิโม ปุตช์ จึงจัดตั้งหน่วยฉุกเฉินบาเลนเซีย (บาเลนเซีย: Unitat Valenciana d'Emergències; สเปน: Unidad Valenciana de Emergencias) ขึ้นเพื่อรับมือกับภัยพิบัติในอนาคต แต่หลังจากการเลือกตั้งระดับแคว้นใน พ.ศ. 2566 ฝ่ายบริหารชุดใหม่ของการ์โลส มาซอน ได้สั่งยุบหน่วยงานดังกล่าวโดยมองว่าเป็น "ค่าใช้จ่ายฟุ่มเฟือย"
เมื่อวันที่ 25 ตุลาคม พ.ศ. 2567 ฆวน เฆซุส กอนซาเลซ อาเลมัน นักอุตุนิยมวิทยาจากสำนักงานอุตุนิยมวิทยาแห่งรัฐ (อาเอเมต) ออกมาเตือนว่าปรากฏการณ์หยดเย็นที่กำลังจะมาถึงอาจกลายเป็นพายุฝนที่ส่งผลกระทบรุนแรง ในตอนแรกกลุ่มผู้ปฏิเสธการเปลี่ยนแปลงสภาพภูมิอากาศในสื่อสังคมทวิตเตอร์ (เอกซ์) ได้เย้ยหยันและกล่าวหาว่าคำเตือนนี้เป็น "การปลุกปั่นให้ตื่นตระหนก"
ปัจจัยทางนิเวศวิทยา

เมืองบาเลนเซียตั้งอยู่บนที่ราบตะกอนน้ำพาและมีแม่น้ำไหลผ่านจึงมีความเสี่ยงสูงที่จะเกิดน้ำท่วม ในช่วงที่มีฝนตกหนักพร้อมพายุจากการพาความร้อนซึ่งทำให้ระดับน้ำทะเลสูงขึ้น น้ำในแม่น้ำลำธารจะไหลผิดปกติและเพิ่มความเสี่ยงที่จะเกิดน้ำท่วมเพิ่มขึ้นถึงสองเท่า อย่างไรก็ตาม พื้นที่ที่มักประสบปัญหาน้ำท่วมกลับไม่ใช่บริเวณที่มีฝนตกมากที่สุด แต่เป็นพื้นที่ที่มีภูมิประเทศเอื้อต่อการสะสมน้ำ เช่น บรรดาเทศบาลในพื้นที่ชานเมืองบาเลนเซีย ในขณะที่ใจกลางเมืองไม่ค่อยประสบปัญหา เนื่องจากได้ปรับเปลี่ยนแม่น้ำสายเก่าที่ไหลผ่านให้เป็นสวนสาธารณะเมื่อ พ.ศ. 2529
ปัจจัยด้านสัณฐานวิทยาประการที่สองคือภูเขาที่ก่อตัวในยุคเทอร์เชียรี ซึ่งมีหน้าผาสูงขวางกั้นเมฆจากทะเลเอาไว้ ฝนจึงตกหนักบริเวณหน้าเขาอย่างรวดเร็ว ดังจะเห็นได้จากเมืองโอลิวาทางทิศใต้ของเมืองบาเลนเซีย ซึ่งประสบภัยน้ำท่วมรุนแรงมาแล้วถึง 20 ครั้งตั้งแต่ พ.ศ. 2515
ปัจจัยที่สามคือการขยายเขตเมืองอย่างเข้มข้นในพื้นที่ชายฝั่ง พื้นผิวที่น้ำซึมผ่านไม่ได้ (เช่น ถนน อาคาร ) ขัดขวางไม่ให้น้ำซึมลงสู่พื้นดิน น้ำจึงท่วมขังบนพื้นที่ราบ และถูกสันหาดกักไว้อีก เมื่อน้ำที่เอ่อล้นนั้นระบายออกไม่ทันประกอบกับมีน้ำไหลเข้ามาเพิ่ม จึงส่งผลให้เกิดน้ำท่วมฉับพลัน ระดับน้ำทะเลที่สูงขึ้นยิ่งทำให้การระบายน้ำใช้เวลานานขึ้นเป็นหลายวันหรือแม้กระทั่งหลายสัปดาห์
อุทกภัย > แคว้นอื่น ๆ

ในแคว้นอันดาลูซิอา พายุฝนส่งผลให้เกิดดินถล่ม และสร้างความเสียหายต่ออาคาร ถนน สะพาน และพื้นที่เกษตรกรรม หน่วยพิทักษ์พลเรือนต้องระดมกำลังช่วยเหลือประชาชนจำนวนมาก นักอุตุนิยมวิทยาพยากรณ์ว่าจะมีพายุฝนถล่มแคว้นต่าง ๆ อีกในวันที่ 31 ตุลาคม
แม้สถานการณ์จะไม่รุนแรงเท่าแคว้นข้างเคียง แต่แคว้นภูมิภาคมูร์เซียก็ได้รับผลกระทบจากอุทกภัยเช่นกัน นอกจากนี้อุทกภัยยังลุกลามไปถึงจังหวัดเตรูเอลและจังหวัดซาราโกซาในแคว้นอารากอนด้วย
คลิปวิดีโอน้ำท่วมฉับพลันหลายคลิปแสดงให้เห็นพลเรือนต้องเกาะต้นไม้เพื่อไม่ให้ตนเองไหลไปกับกระแสน้ำที่เชี่ยวกราก ที่เมืองเลตูร์ แคว้นกัสติยา-ลามันชา มีประชาชน 30 คนติดอยู่ในพื้นที่น้ำท่วม โดยมีรายงานผู้หญิงเสียชีวิต 2 คน และผู้สูญหาย 5 คนในเขตเทศบาลเมือง  ต่อมาในวันที่ 5 พฤศจิกายน ตัวเลขผู้เสียชีวิตเพิ่มขึ้นเป็น 5 ราย
ในคืนวันที่ 3 พฤศจิกายน ถนนหลายสายในเมืองมาร์ตูเร็ลย์, กัสเต็ลย์ดาแฟ็ลส์ และกาบาในแคว้นกาตาลุญญาถูกน้ำท่วมจากฝนที่ตกลงมาอย่างหนัก นอกจากนี้เมืองซิดจัสและตาร์ราโกนาที่อยู่ห่างออกไปทางทิศใต้ก็ได้รับผลกระทบเช่นกัน
ความสูญเสีย

อุทกภัยในครั้งนี้คร่าชีวิตผู้คนไปอย่างน้อย 223 คน ซึ่งรวมถึงผู้เสียชีวิตในแคว้นบาเลนเซีย 215 คน แคว้นกัสติยา-ลามันชา 3 คน และแคว้นอันดาลูซิอา 1 คน เทศบาล 78 แห่งรายงานผู้เสียชีวิตอย่างน้อย 1 คน มีผู้ได้รับการช่วยเหลือทั้งหมด 36,605 คนทั่วประเทศ โฆเซ อังเฆล นุญเญซ นักอุตุนิยมวิทยาของสำนักงานอุตุนิยมวิทยาแห่งรัฐประจำแคว้นบาเลนเซีย เปิดเผยว่าการเสียชีวิตส่วนใหญ่เกิดขึ้นในพื้นที่ที่แทบไม่มีฝนตกเลย
พลเมืองโคลอมเบีย 1 คน พลเมืองจีน 2 คน พลเมืองโมร็อกโก 2 คน พลเมืองสหราชอาณาจักร 3 คน (รวมถึงคู่สามีภรรยาสูงอายุคู่หนึ่ง) และพลเมืองโรมาเนีย 5 คน (รวมถึงครอบครัวที่มีสมาชิก 3 คน) อยู่ในกลุ่มผู้เสียชีวิต โฆเซ กัสติเยโฆ เบลินชอน นักฟุตบอลวัย 28 ปี ได้รับการยืนยันว่าอยู่ในกลุ่มนี้ด้วย
ในวันที่ 3 พฤศจิกายน มีรายงานผู้สูญหายราว 2,000 คนในแคว้นบาเลนเซีย ซึ่งเป็นตัวเลขที่อ้างอิงจากการโทรศัพท์แจ้งเหตุของญาติพี่น้องผู้สูญหายผ่านสายด่วนฉุกเฉิน ต่อมาในวันที่ 5 พฤศจิกายน จำนวนดังกล่าวลดลงเหลือ 89 คน และเมื่อวันที่ 6 พฤศจิกายน จำนวนดังกล่าวก็เพิ่มขึ้นเป็น 93 คน นอกจากนี้ยังมีผู้สูญหายอีก 5 คนในแคว้นกัสติยา-ลามันชา ในจำนวนผู้สูญหายทั้งหมดมีพลเมืองโรมาเนียที่พำนักอยู่ในสเปน 16 คน ผู้เคราะห์ร้ายจำนวนมากเสียชีวิตในรถของตัวเองในโรงรถใต้ดินเนื่องจากระดับน้ำที่สูงขึ้นอย่างรวดเร็ว นักธุรกิจคนสำคัญของแคว้นบาเลนเซียอย่างมิเกล บูร์เดโอส, บิเซนเต ตารังกอน และโฆเซ ลุยส์ มาริน ก็อยู่ในกลุ่มผู้สูญหายด้วย
อุทกภัยครั้งนี้ยังสร้างความเสียหายอย่างหนักต่ออาคารและโครงสร้างพื้นฐานต่าง ๆ โดยพัดพารถยนต์ไปกับสายน้ำและทำให้รถไฟความเร็วสูงขบวนหนึ่งตกราง แต่ไม่มีผู้โดยสารคนใดในจำนวนเกือบ 300 คนบาดเจ็บ รถยนต์กว่า 100,000 คันได้รับความเสียหาย โดยประมาณ 40,000 คันอาจต้องถูกคัดออกเป็นซากรถ เนื่องจากความเสียหายที่ได้รับและอายุการใช้งานของรถทำให้ไม่คุ้มค่าที่จะซ่อมแซม ส่วนความเสียหายต่อภาคธุรกิจในแคว้นบาเลนเซียนั้น มีกิจการถูกทำลาย 1,800 แห่ง และได้รับความเสียหาย 4,500 แห่ง
ผลสืบเนื่อง

รัฐวิสาหกิจบริหารโครงสร้างพื้นฐานทางราง (อาดิฟ) ได้ระงับการเดินรถไฟทั้งหมดในแถบเมืองบาเลนเซียจนกว่าสถานการณ์จะกลับเข้าสู่ภาวะปกติ ซึ่งรวมถึงการระงับการให้บริการรถไฟความเร็วสูงจากเมืองบาเลนเซียไปยังกรุงมาดริด และบริการรถไฟชานเมืองทั้งหมดในแถบเมืองบาเลนเซีย นอกจากนี้ น้ำท่วมและอุบัติเหตุที่เกิดขึ้นตามมายังส่งผลให้ทางหลวงสายสำคัญหลายสาย เช่น สาย A-3 และสาย A-7 รวมถึงถนนสายอื่น ๆ ถูกปิดกั้นบางส่วน ระบบขนส่งมวลชนเมโตรบาเลนเซียก็ต้องหยุดให้บริการเช่นกัน โดยเฉพาะเส้นทางทางตอนใต้ของเมืองที่ได้รับผลกระทบอย่างหนัก คาดว่าจะต้องใช้เวลาหลายเดือนกว่าที่การบริการจะกลับมาเป็นปกติ
เที่ยวบิน 12 เที่ยวต้องเปลี่ยนเส้นทางการบินจากท่าอากาศยานบาเลนเซียเนื่องจากฝนตกหนักและลมแรง อีกทั้งยังมีเที่ยวบินขาเข้าและขาออกอีก 10 เที่ยวที่ถูกยกเลิก[ต้องการอ้างอิง] ส่วนที่ท่าอากาศยานมาลากา เที่ยวบินหลายเที่ยวถูกยกเลิกหรือเปลี่ยนเส้นทางในวันที่ 29 ตุลาคม ก่อนจะกลับมาให้บริการตามปกติในวันที่ 30 ตุลาคม
เมื่อสายด่วนฉุกเฉินมีผู้ใช้บริการจนล้นระบบจากการรายงานเหตุต่าง ๆ ประชาชนจำนวนมากจึงต้องขอความช่วยเหลือผ่านสื่อสังคมออนไลน์ทั้งเพื่อตนเองและเพื่อสมาชิกในครอบครัว สนามแข่งรถริการ์โด ตอร์โม ในเมืองเชสเต แคว้นบาเลนเซีย กลายเป็นศูนย์บรรเทาทุกข์แห่งหนึ่งแม้ว่าถนนทางเข้าจะได้รับความเสียหายก็ตาม การแข่งขันโมโตจีพีแคว้นบาเลนเซียซึ่งมีกำหนดจัดในวันที่ 17 พฤศจิกายน ต้องถูกยกเลิก โดยผู้จัดงานวางแผนจะย้ายไปจัดในสถานที่อื่น ส่วนการทดสอบอย่างเป็นทางการของการแข่งขันฟอร์มูลาอีและการทดสอบของนักแข่งรถหญิงซึ่งมีกำหนดจัดในวันที่ 4–7 พฤศจิกายน ณ สนามเดียวกัน ได้ถูกเลื่อนออกไปเป็นวันที่ 5–8 พฤศจิกายน และจะย้ายไปจัดที่สนามแข่งรถมาดริดฆารามาในเมืองซานเซบัสเตียนเดโลสเรเยส แคว้นมาดริด
เทศบาลนครบาเลนเซียประกาศระงับกิจกรรมกีฬาและการเรียนการสอนทั้งหมดในวันที่ 30 ตุลาคม การแข่งขันฟุตบอลโกปาเดลเรย์ที่เกี่ยวข้องกับสโมสรจากแคว้นบาเลนเซียในวันที่ 30 ตุลาคม ถูกเลื่อนออกไปหนึ่งสัปดาห์ การแข่งขันฟุตบอล 5 นัดซึ่งมีกำหนดจัดที่แคว้นบาเลนเซียในวันที่ 2 และ 3 พฤศจิกายน ก็ถูกเลื่อนออกไปเช่นกัน รวมถึงนัดระหว่างสโมสรฟุตบอลบาเลนเซียกับสโมสรฟุตบอลเรอัลมาดริดด้วย  นอกจากนี้ งานหนังสือเซบิยาในแคว้นอันดาลูซิอายังต้องระงับการจัดงานในวันที่ 29 และ 30 ตุลาคม
โครงข่ายไฟฟ้าได้รับความเสียหายอย่างหนักและการจ่ายแก๊สธรรมชาติต้องหยุดชะงักชั่วคราวเพื่อความปลอดภัย คาดกันว่าความสูญเสียทางเศรษฐกิจจากเหตุอุทกภัยครั้งนี้จะทำลายสถิติความสูญเสียจากเหตุอุทกภัยในสเปนเมื่อ พ.ศ. 2526
มีผู้ถูกจับกุมมากกว่า 100 คนในข้อหาโจรกรรมและฉกชิงทรัพย์ในพื้นที่ที่ได้รับผลกระทบจากอุทกภัย
แผนที่แสดงปริมาณน้ำฝนในภาคตะวันออกเฉียงใต้ของสเปนระหว่างวันที่ 29–30 ตุลาคม
เมฆพายุเหนือแคว้นอันดาลูซิอาและแคว้นเอซเตรมาดูราในวันที่ 1 พฤศจิกายน
ความเสียหายที่เกิดจากน้ำท่วมในสวนสาธารณะและถนนหนทางของเมืองกาตาร์ร็อดจา
อาสาสมัครกำลังทำความสะอาดในเมืองเบเนตูเซร์, อัลฟาฟาร์ และกาตาร์ร็อดจา
บูร์ฮานุดดีน รับบานี

| บูร์ฮานุดดีน รับบานี |
| --- | --- |
รับบานี เมื่อ ค.ศ. 2010

ประธานาธิบดีอัฟกานิสถาน
ดำรงตำแหน่ง 13 พฤศจิกายน ค.ศ. 2001 – 22 ธันวาคม ค.ศ. 2001
นายกรัฐมนตรี: ระวาน ฟาร์ฮาดี
ก่อนหน้า: มุฮัมมัด อุมัร  (ประมุขสภาสูงสุดแห่งอัฟกานิสถาน)
ถัดไป: ฮามิด การ์ไซ
ดำรงตำแหน่ง 28 มิถุนายน ค.ศ. 1992 – 27 กันยายน ค.ศ. 1996
นายกรัฐมนตรี: อับดุล ซะบุร์ ฟะริด โคฮิสตานี กัลบุดดีน เฮคมัตยาร์ อัรซะลา ราห์มานี (รักษาการ) อะหมัด ชาห์ อะหมัดไซ (รักษาการ)
ก่อนหน้า: ซิบฆัตตุลลอฮ์ โมญัดเดดี
ถัดไป: มุฮัมมัด อุมัร  (ประมุขสภาสูงสุดแห่งอัฟกานิสถาน)
ประธานพันธมิตรฝ่ายเหนือ
ดำรงตำแหน่ง 27 กันยายน ค.ศ. 1996 – 13 พฤศจิกายน ค.ศ. 2001
นายกรัฐมนตรี: กัลบุดดีน เฮคมัตยาร์ อับดุล ราฮิม กาฟูร์ไซ ระวาน ฟาร์ฮาดี
ก่อนหน้า: เริ่มตำแหน่ง
ถัดไป: ตำแหน่งถูกยกเลิก
 
ข้อมูลส่วนบุคคล
เกิด: 20 กันยายน ค.ศ. 1940(1940-09-20) จังหวัดบาดัคชาน, ราชอาณาจักรอัฟกานิสถาน
เสียชีวิต: 20 กันยายน ค.ศ. 2011(2011-09-20) (71 ปี) คาบูล, อัฟกานิสถาน
ศาสนา: อิสลาม นิกายซุนนีย์

บูร์ฮานุดดีน รับบานี (อังกฤษ: Burhanuddin Rabbani; เปอร์เซีย: برهان‌الدین ربانی, 20 กันยายน ค.ศ. 1940 – 20 กันยายน ค.ศ. 2011) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่างปี ค.ศ. 1992-1996 และ ค.ศ. 2001-2001
รับบานีเกิดที่จังหวัดบาดัคชานในครอบครัวชาวทาจิกที่พูดภาษาเปอร์เซีย เมื่อปี ค.ศ. 1940 เขาเรียนด้านเทววิทยาและกฎหมายที่มหาวิทยาลัยคาบูล และเป็นศาสตราจารย์ที่นั่นด้วยวัย 23 ปี ก่อนจะไปเรียนต่อด้านปรัชญาที่อียิปต์ รับบานีเป็นชาวอัฟกานิสถานคนแรก ๆ ที่แปลงานของซัยยิด กุฏบ์เป็นภาษาเปอร์เซีย หลังจากนั้นเขาก็กลับมาทำงานที่มหาวิทยาลัยคาบูล ในช่วงสงครามโซเวียตในอัฟกานิสถาน รับบานีเป็นผู้หนึ่งที่ก่อตั้งกลุ่มมุญาฮิดีนเพื่อต่อสู้กับฝ่ายคอมมิวนิสต์ และขึ้นเป็นประธานาธิบดีหลังจากรัฐบาลคอมมิวนิสต์ล่มสลาย จนถึง ค.ศ. 1996 เมื่อกลุ่มตอลิบานยึดกรุงคาบูลได้ รับบานีและผู้สนับสนุนได้ถอยร่นไปทางเหนือและต่อสู้ในนาม "แนวร่วมอิสลามเพื่อการปลดปล่อยอัฟกานิสถาน" จวบจนรัฐบาลตอลิบานถูกโค่นล้มโดยสหรัฐอเมริกาและชาติพันธมิตร ต่อมารับบานีดำรงตำแหน่งประธานาธิบดีชั่วคราว และเป็นประธานสภาเพื่อสันติภาพ จนกระทั่งเสียชีวิตในปี ค.ศ. 2011 จากการถูกระเบิดฆ่าตัวตาย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บูร์ฮานุดดีน รับบานี
Afghanland.com Afghanistan Burhanuddin Rabbani เก็บถาวร 2015-11-13 ที่ เวย์แบ็กแมชชีน
Burhanuddin Rabbani obituary | World news | The Guardian
Burhanuddin Rabbani: Politician who led Afghanistan's High Peace Council and served as president
| ด ค กประมุขแห่งรัฐอัฟกานิสถาน (ตั้งแต่ ค> ศ. 1973) |
| --- | --- |
 สาธารณรัฐดาวูด (ประธานาธิบดี):  โมฮัมเหม็ด ดาวูด ข่าน 
 สาธารณรัฐประชาธิปไตย (ประธาน):  นูร์ มูฮัมหมัด ตะรากี  ฮะฟีซอลลาห์ อะมีน  บาบรัค คาร์มาล  ฮาญี โมฮัมหมัด ชัมคานี*  โมฮัมหมัด นาญิบุลลอฮ์  อับดุล ราฮิม ฮาติฟ* 
 รัฐอิสลาม (ประธานาธิบดี):  ซิบฆัตตุลลอฮ์ โมญัดเดดี*  บูร์ฮานุดดีน รับบานี  แฮมิด คาร์ไซ* 
 เอมิเรตอิสลาม (ผู้นำสูงสุด):  มุฮัมมัด อุมัร 
 รัฐอิสลามเปลี่ยนผ่าน (ประธานาธิบดี):  แฮมิด คาร์ไซ 
 สาธารณรัฐอิสลาม (ประธานาธิบดี):  แฮมิด คาร์ไซ  อัชราฟ ฆานี 
 เอมิเรตอิสลาม (ผู้นำสูงสุด):  ฮิบะตุลลอฮ์ อะคูนซาดะฮ์ 
 * รักษาการ
ยวง นิตโย

| พระคุณเจ้ายอแซฟ ยวง นิตโย |
| --- | --- |


ประธานสภาประมุขบาทหลวงโรมันคาทอลิกแห่งประเทศไทย
ดำรงตำแหน่ง พ.ศ. 2513 – พ.ศ. 2516
ก่อนหน้า: เกลาดิอุส บาเยต์
ถัดไป: รอเบิร์ต รัตน์ บำรุงตระกูล
ประมุขมิสซังโรมันคาทอลิกกรุงเทพฯ
ดำรงตำแหน่ง พ.ศ. 2508 – พ.ศ. 2515
ก่อนหน้า: หลุยส์ โชแรง
ถัดไป: ไมเกิ้ล มีชัย กิจบุญชู
 
ข้อมูลส่วนบุคคล
เกิด: 29 พฤษภาคม พ.ศ. 2451 จังหวัดปทุมธานี ประเทศสยาม
เสียชีวิต: 2 ตุลาคม พ.ศ. 2541 (90 ปี) กรุงเทพมหานคร ประเทศไทย
เชื้อชาติ: ไทย
ศาสนา: คริสต์นิกายโรมันคาทอลิก
บุพการี: โทมัส ฟุ้ง นิตโย (บิดา) อันนา กิมกี่ นิตโย (มารดา)

พระคุณเจ้ายอแซฟ ยวง นิตโย (29 พฤษภาคม พ.ศ. 2451 — 2 ตุลาคม พ.ศ. 2541) บาทหลวงโรมันคาทอลิกชาวปทุมธานี เคยดำรงตำแหน่งสำคัญหลายตำแหน่งในคริสตจักรโรมันคาทอลิกในประเทศไทย เช่น ประธานสภาประมุขบาทหลวงโรมันคาทอลิกแห่งประเทศไทย อัครมุขนายกมิสซังโรมันคาทอลิกกรุงเทพฯ เป็นต้น
ประวัติ

พระคุณเจ้ายอแซฟ ยวง นิตโย มีนามเดิมว่า เคียมสูน นิตโย เป็นบุตรของนาย (ธอมัส) ฟุ้งและนาง (อันนา) กิมกี่  นิตโย เกิดเมื่อวันที่ 29 พฤษภาคม พ.ศ. 2451 ที่ตำบลบึงทองหลาง อำเภอลำลูกกา จังหวัดปทุมธานี ราวปี พ.ศ. 2456 ย้ายมาอยู่เป็นนักเรียนประจำที่โรงเรียนซางตาครู้สคอนแวนท์ ต่อมาเข้าศึกษาที่เซมินารีบางนกแขวก จนจบการศึกษา จึงถูกส่งไปเรียนต่อที่มหาวิทยาลัยปอนตีฟีเชียอูร์บานีอานา กรุงโรม ประเทศอิตาลี เมื่อเรียนจบก็ได้รับศีลอนุกรมขั้นบาทหลวงเมื่อวันที่ 21 ธันวาคม พ.ศ. 2478 โดยมีบิชอปเกรโกริโอ ปีเอโตร อากาจาเนียน (ภายหลังได้เป็นพระคาร์ดินัลบิชอปแห่งอัลบาโน)
หลังจากบวชได้กลับมาปฏิบัติศาสนกิจที่มิสซังโรมันคาทอลิกกรุงเทพฯ ได้ดำรงตำแหน่งสำคัญ เช่น ผู้ช่วยอธิการโบสถ์นักบุญเปโตร สามพราน (2479) ผู้ช่วยอธิการโบสถ์อัสสัมชัญ บางรัก (2480) อธิการโบสถ์นักบุญเปโตร สามพราน (2485-90) เลขานุการของมุขนายกหลุยส์ โชแรง (2491-4) อธิการเซมินารีพระหฤทัย ศรีราชา (2496-506) ตามลำดับ
พระคุณเจ้าหลุยส์ โชแรง มุขนายกผู้แทนพระสันตะปาปาประจำมิสซังกรุงเทพฯ ป่วยหนัก สมเด็จพระสันตะปาปาปอลที่ 6 จึงมีประกาศเมื่อวันที่ 13 กันยายน พ.ศ. 2506 แต่งตั้งมงซีญอร์เคียมสูน นิตโย เป็นมุขนายกรองผู้แทนพระสันตะปาปาประจำมิสซังกรุงเทพฯ และมุขนายกเกียรตินามแห่งออบบา การอภิเษกจัดขึ้นเมื่อวันที่ 20 ตุลาคม พ.ศ. 2506 ณ มหาวิหารนักบุญเปโตร โดยมีสมเด็จพระสันตะปาปาปอลที่ 6 และบิชอปจากประเทศอื่น ๆ อีก 14 องค์ เป็นผู้อภิเษก จากนั้นจึงเดินทางกลับมาปฏิบัติศาสนกิจที่มิสซังกรุงเทพฯ ต่อ จนกระทั่งพระคุณเจ้าโชแรงถึงแก่กรรมในวันที่ 29 เมษายน พ.ศ. 2508 ท่านจึงสืบตำแหน่งประมุขมิสซังต่อทันที
วันที่ 18 ธันวาคม พ.ศ. 2508 สมเด็จพระสันตะปาปาปอลที่ 6 ทรงสถาปนามิสซังต่าง ๆ ในประเทศไทยขึ้นเป็นมุขมณฑล โดยมิสซังกรุงเทพฯ และมิสซังท่าแร่-หนองแสง ได้มีสถานะเป็นอัครมุขมณฑล ทำให้ประมุขมิสซังทั้งสอง คือ พระคุณเจ้ายอแซฟ เคียมสูน นิตโย และพระคุณเจ้ามีคาเอล เกี้ยน เสมอพิทักษ์ (ประมุขมิสซังท่าแร่) ได้รับแต่งตั้ง (appointment) เป็นอัครมุขนายกชาวไทยสององค์แรก แต่พระคุณเจ้าเคียมสูนที่ได้เข้ารับตำแหน่ง (installation) ก่อนคือในวันที่ 1 มิถุนายน ค.ศ. 2509
เนื่องจากปัญหาด้านสุขภาพ พระคุณเจ้ายวงจึงขอลาออกจากตำแหน่งประมุขมิสซังโรมันคาทอลิกกรุงเทพฯ และได้รับอนุมัติในวันที่ 18 ธันวาคม พ.ศ. 2515 จึงดำรงตำแหน่งอัครมุขนายกกิตติคุณมิสซังโรมันคาทอลิกกรุงเทพฯ นับแต่นั้นมาจนถึงแก่กรรมเมื่อวันที่ 2 ตุลาคม พ.ศ. 2541 มีพิธีปลงศพเมื่อวันที่ 8 ตุลาคม จากนั้นจึงฝังศพไว้ที่อุโมงค์ใต้อาสนวิหารอัสสัมชัญ
ผลงาน

ในช่วงที่ดำรงตำแหน่งประมุขมิสซัง พระคุณเจ้ายวงได้สร้างคุณูปการไว้มากมายแก่ศาสนจักรโรมันคาทอลิกในประเทศไทย ท่านสนับสนุนการสร้างโบสถ์โรมันคาทอลิกขึ้นใหม่หลายแห่ง เช่น ที่หนองจอก รังสิต หนองหิน บางแค สามพรานสะพานใหม่ ตลิ่งชัน
นอกจากนี้พระคุณเจ้ายวงยังแปลหนังสือต่างประเทศเป็นภาษาไทยอีกหลายเล่ม โดยใช้นามปากกาว่า “ผู้หว่าน” เช่น คำอธิบายคำสอนคาทอลิก เตรียมเผชิญความตาย รำพึงจิตภาวนาจำลองแบบพระคริสต์ อาหารทิพย์ประจำวัน เป็นต้น
มูลนิธิโรคมะเร็งเต้านมแห่งประเทศแคนาดา

มูลนิธิโรคมะเร็งเต้านมแห่งประเทศแคนาดา (อังกฤษ: Canadian Breast Cancer Foundation) เป็นองค์กรการกุศลที่ยกเงินให้สำหรับการวิจัย, การศึกษา, การวินิจฉัย และการรักษาโรคมะเร็งเต้านม ซึ่งได้รับการก่อตั้งขึ้นในปี ค.ศ. 1986 โดยแนนซี ไซ (รู้จักกันภายหลังในชื่อแนนซี พอล) องค์กรนี้ทำงานเพื่อกองทุน, ค้ำชูและสนับสนุนการศึกษา รวมถึงโครงการสร้างความตระหนัก, การวินิจฉัยและการรักษาโรคมะเร็งเต้านม ตลอดจนคุณภาพชีวิตของผู้ที่ทุกข์ทรมานจากโรคมะเร็งเต้านม องค์กรนี้ยังเป็นส่วนหนึ่งของสัมพันธมิตรเจ็ดสมาชิก ร่วมกับกองทุนวิจัยโรคมะเร็งเต้านมในประเทศแคนาดา
โดยตอบสนองความต้องการของชาวแคนาดาจากชายฝั่งถึงชายฝั่ง มูลนิธิโรคมะเร็งเต้านมแห่งประเทศแคนาดามีสำนักงานภูมิภาคทั่วประเทศแคนาดา กับสำนักงานบริการกลางสาธารณะของมูลนิธิที่ตั้งอยู่ในโทรอนโต
โครงการได้ลงนามสำหรับมูลนิธิ ในฐานะมูลนิธิโรคมะเร็งเต้านมแห่งประเทศแคนาดา ซีไอบีซี ดำเนินงานเพื่อการรักษา ซึ่งการดำเนินงานนี้ได้รับการสร้างขึ้นในปี ค.ศ. 1992 โดยกลุ่มเล็ก ๆ ของอาสาสมัครที่ต้องการที่จะสร้างความตระหนักและกองทุนสำหรับสาเหตุนี้ ซึ่งมีอีเวนต์แรกขึ้นที่โทรอนโต ผู้เข้าร่วม 1,500 คน มอบเงิน 85,000 ดอลลาร์แคนาดาในปีแรก จากการอุทิศตนอย่างต่อเนื่องของอาสาสมัคร นับว่าการดำเนินงานครั้งแรกนี้เติบโตมากที่สุดภายในวันเดียวของแคนาดา ซึ่งอีเวนต์การระดมทุนที่นำโดยอาสาสมัครได้ทุ่มเทให้กับการวิจัย, การศึกษา และความตระหนักถึงโรคมะเร็งเต้านม
แหล่งข้อมูลอื่น

เว็บไซต์ทางการ
Canadian Breast Cancer Foundation CIBC Run For The Cure
Richie Mann Invitational Golf Tournament
หลวงตา

| หลวงตา |
| --- | --- |
กำกับ: เพิ่มพล เชยอรุณ
เขียนบท: แพร เยื่อไม้
บทภาพยนตร์: วิสูตร เขมะชีวะ เพิ่มพล เชยอรุณ
อำนวยการสร้าง: เกียรติ เอี่ยมพึ่งพร
นักแสดงนำ: ล้อต๊อก จตุพล ภูอภิรมย์ สุพรรษา เนื่องภิรมย์ มยุรฉัตร เหมือนประสิทธิเวช
ดนตรีประกอบ: เสกสรร สอนอิ่มศาสตร์
บริษัทผู้สร้าง: ไฟว์สตาร์โปรดักชั่น 
ผู้จัดจำหน่าย: ไฟว์สตาร์โปรดักชั่น
วันฉาย: 20 กันยายน 2523
ต่อจากนี้: หลวงตา 2 (2525)
หลวงตา เป็นภาพยนตร์ไทยแนวโรแมนติกคอมเมดี้และดราม่า ออกฉายเมื่อวันที่ 20 กันยายน 2523 กำกับโดยเพิ่มพล เชยอรุณ สร้างและจัดจำหน่ายโดยไฟว์สตาร์โปรดักชั่น นำแสดงโดยจตุพล ภูอภิรมย์, ล้อต๊อก รับบทเป็น หลวงตา และสุพรรษา เนื่องภิรมย์ ภาพยนตร์เรื่องนี้ได้เข้าฉายในเทศกาลภาพยนตร์นานาชาติเบอร์ลินครั้งที่ 31
ภาพยนตร์เรื่องนี้ทำรายได้ทั้งสิ้น 6,500,000 บาท จนต้องมีการสร้างภาคต่อคือ หลวงตา 2 ในปี 2525 และภาพยนตร์เรื่องนี้ยังได้ขึ้นทะเบียนเป็นมรดกภาพยนตร์ของชาติ ครั้งที่ 7 นอกจากนี้ภาพยนตร์เรื่อง หลวงตา ยังเป็น 1 ใน 100 ภาพยนตร์ไทยที่คนไทยควรดู
มุมไบโมโนเรล

| มุมไบโมโนเรล |
| --- | --- |
สัญลักษณ์มุมไบโมโนเรล

ข้อมูลทั่วไป
เจ้าของ: Mumbai Metropolitan Region Development Authority (MMRDA)
พื้นที่ให้บริการ: มุมไบ & อำเภอมุมไบซับเออร์บัน
ที่ตั้ง: มุมไบ รัฐมหาราษฏระ ประเทศอินเดีย
ประเภท: Straddle-beam monorail
จำนวนสาย: 1
หมายเลขสาย: 1
จำนวนสถานี: 17
ผู้โดยสารต่อวัน: 10,000-17,000 (ก่อนโควิด)
สำนักงานใหญ่: มุมไบ รัฐมหาราษฏระ
การให้บริการ
เริ่มดำเนินงาน: 2 กุมภาพันธ์ 2014; 10 ปีก่อน (2014-02-02)
ผู้ดำเนินงาน: MMRDA Mumbai Monorail
จำนวนขบวน: 10
ความยาวขบวน: 4 คัน
ระยะห่าง: 3 นาที (โครงการ) 45 นาที
ข้อมูลทางเทคนิค
ระยะทาง: 19.54 km (12.14 mi)
จำนวนราง: 2
การจ่ายไฟฟ้า: 750 V DC รางที่สาม
ความเร็วเฉลี่ย: 32 km/h (20 mph)
ความเร็วสูงสุด: 80 km/h (50 mph)
มุมไบโมโนเรล เป็นเส้นทางรถไฟฟ้าโมโนเรลในนครมุมไบ รัฐมหาราษฏระ ประเทศอินเดีย ถือว่าเป็นโมโนเรลแห่งแรกในอินเดีย ดำเนินการโดย Mumbai Metropolitan Region Development Authority เริ่มการก่อสร้างในปี ค.ศ. 2009 ปัจจุบันมีจำนวน 1 เส้นทาง เปิดให้บริการวันที่ 1 กุมภาพันธ์ ค.ศ. 2014
แผนที่เครือข่ายเส้นทาง

th
แหล่งข้อมูลอื่น

MMRDA Monorail Project เก็บถาวร 2014-02-19 ที่ เวย์แบ็กแมชชีน
MMRDA Monorail map
มิสแกรนด์ซูรินาม

| --- | --- |
ก่อตั้ง: 2556
ประเภท: การประกวดความงาม
สํานักงานใหญ่: ปารามารีโบ
ที่ตั้ง:  ซูรินาม
สมาชิก  : มิสแกรนด์อินเตอร์เนชันแนล
ภาษาทางการ : ดัตช์
ผู้อำนวยการประกวด: Gietanjali En Rishi Raghoebarsingh - Thakoer
บุคลากรหลัก: Gietanjali Thakoer Jermain Tjin A Koen Chilton Sampono
องค์กรแม่: มิสแกรนด์อินเตอร์เนชันแนล
เว็บไซต์: เว็บไซต์ทางการ
ลำดับเวลาของผู้ได้รับใบอนุญาตมิสแกรนด์ซูรินาม
มิสแกรนด์ซูรินาม (อังกฤษ: Miss Grand Suriname) เป็นตำแหน่งการประกวดนางงามระดับประเทศของซูรินาม ซึ่งจะเป็นตัวแทนชาวซูรินามเข้าร่วมการประกวดมิสแกรนด์อินเตอร์เนชันแนล ปัจจุบัน ผู้ดำรงตำแหน่งมิสแกรนด์ซูรินามจะมาจากการประกวดมิสทรอพิคัลบิวตีซูรินาม (Miss Tropical Beauties Suriname) โดยมีการคัดเลือกผู้ดำรงตำแหน่งมิสแกรนด์ซูรินามเป็นครั้งแรกในปี ค.ศ. 2014 ผู้อำนวยการกองประกวดมิสแกรนด์ซูรินามในปัจจุบัน คือ Gietanjali En Rishi Raghoebarsingh - Thakoer ผู้อำนวยการประกวด มิสทรอพิคัลบิวตีซูรินาม (Miss Tropical Beauties Suriname) ซึ่งได้รับสิทธิ์การจัดส่งตัวแทนซูรินามเข้าร่วมการประกวดมิสแกรนด์อินเตอร์เนชันแลตั้งแต่ ปี ค.ศ. 2014 เป็นต้นมา
ผู้ดำรงตำแหน่งมิสแกรนด์ซูรินามคนแรก คือ Tashana Losche จากกรุงปารามารีโบ และได้เข้าร่วมการประกวดมิสแกรนด์อินเตอร์เนชันแนล 2014 ที่ประเทศไทย ซึ่งถือเป็นการประกวดมิสแกรนด์อินเตอร์เนชันแนลครั้งที่ 2 ส่วนผู้ดำรงตำแหน่งมิสแกรนด์ซูรินามคนปัจจุบัน คือ  Daryola Brandon จากซึ่งได้รับตำแหน่งจากการประกวดมิสแกรนด์ซูรินาม 2016 เมื่อวันที่ 9 กรกฎาคม ค.ศ. 2016 ณ ห้องรอยัลบอลรูม โรงแรมโทรารีกาโฮเทลแอนด์คะซีโน (Torarica Hotel & Casino) กรุงปารามารีโบ ประเทศซูรินาม และได้เป็นตัวแทนชาวซูรินามเข้าร่วมการประกวดมิสแกรนด์อินเตอร์เนชันแนล 2016 ในเดือนตุลาคม ค.ศ. 2016 ณ เวสต์เกตอินเตอร์เนชันแนลเธียเตอร์ เวสต์เกตลาสเวกัสริซอร์ตแอนด์คะซีโน เมืองลาสเวกัส รัฐเนวาดา สหรัฐอเมริกา